Република Србија
Аутономна покрајина Војводина
ОПШТИНА БАЧКИ ПЕТРОВАЦ
Комисија за јавне набавке
Број:  ЈН 404-19/2015-05
Датум: 4. август 2015.
Бачки Петровац, Коларова 6.


На основу члана 63. став 3. Закона о јавним набавкама („Службени гласник РС“, бр. 124/2012 и  14/2015) достављамо 

ПОЈАШЊЕЊЕ КОНКУРСНЕ ДОКУМЕНТАЦИЈЕ бр. 1.
Комисија за јавне набавке за набавку радова у поступку јавне набавке мале вредности - Уређење туристичког комплекса ловачког дома у Бачком Петровцу,  број 404-19/2015-05 даје следеће појашњење Конкурсне документације, и то: 
ПИТАЊЕ: У конкурсној документацији на страни 28 у делу СТРУКТУРА ЦЕНЕ  СА УПУТСТВОМ КАКО ДА СЕ ПОПУНИ, А – АДАПТАЦИЈА ГЛАВНОГ ОБЈЕКТА И НАДКРИВЕНЕ ТЕРАСЕ, VIII. СТОЛАРСКИ И БРАВАРСКИ РАДОВИ а под тачком 2 стоји:
Набавка и монтажа ПВЦ клизне провидне фолије комплет са клизачима и системом за затварање, м2, 48,00
ПИТАЊЕ: О каквој се прегради овде ради? Где се преграда поставља? Какви се клизачи и систем за затварање тражи? Које су димензије преграде?

ОДГОВОР: Ради се о PVC провидној фолији d=0,8mm  отпорној на UV.    Изводи се у пољима приближно 3,2x2,2 м, са учвршћивањем    за металне пластифициране стубиће профила 60x40мм који су    дужине 2,2м и учвршћују се за под и рогове крова.     Преграда се поставља на ивици терасе на 50 цм испред постојећих дрвених стубова тако да стубићи облоге прате положај дрвених стубова надстрешнице.     Фолија се планира као покретна у две варијанте отварања.
   - варијанта 1
   Провидна PVC фолија са ROLO механизмом ( систем као ролетна,    са оклагијом, водилицама по стубу и курблом за подизање)
   - варијанта 2 
   Провидна PVC фолија на РАЈСФЕШЛУС  отварање - на бочним    странама се налази рајсфешлус који се по потреби отвара,    фолија се срола на горе и учврсти. Систем има доле подужни    део који фиксира фолију доле и око којег се иста рола. 

ПИТАЊЕ: У конкурсној документацији на страни 29 у делу СТРУКТУРА ЦЕНЕ  СА УПУТСТВОМ КАКО ДА СЕ ПОПУНИ, Ц – АДАПТАЦИЈА ДВОРИШНОГ САНИТАРНОГ ЧВОРА, II. ВОДОВОД И КАНАЛИЗАЦИЈА а под тачком 1 стоји:
Набавка и монтажа водоводне мреже од пластичних цеви, комплет са фазонским комадима. Цеви се спајају заваривањем, паушално.
На основу оваквог описа где је као јединица мере дато паушално понуђач не може да понуди поменуте радове. Неопходни су нам пречници и дужине тражених водоводних цеви као и број вентила и пречник вентила који се уграђују у водоводну мрежу. Молимо Вас да допуните конкурсну документацију на начин да понуђач може да сагледа радове који се траже за ову позицију.
Да ли се новопредвиђена мрежа повезује на постојећи довод водоводне мреже до објекта?
ОДГОВОР: 
1.) НАБАВКА И МОНТАЖА  ВОДОВОДНЕ МРЕЖЕ ОД  ПЛАСТИЧНИХ ЦЕВИ,КОМПЛЕТ СА ФАЗОНСКИМ КОМАДИМА.      ЦЕВИ СЕ СПАЈАЈУ ЗАВАРИВАЊЕМ.              ПАУШАЛНО 

     Повезивање водоводне инсталације на постојећи вод на зиду  објекта. У објекту се изводи инсталација од ПВЦ цеви. 
  
     - цеви ДН 20 са фитинзима  м1  14,0
     - вентили ДН 20            ком  2
     - ЕК вентили               ком  8
  
 2.) ИЗРАДА ИНСТАЛАЦИЈЕ КАНАЛИЗАЦИЈЕ ОД ПЦВ ЦЕВИ СА СВИМ ПОТРЕБ. ФАЗОНСКИМ       ЕЛЕМЕНТИМА И СПОЈНИМ  МАТЕРИЈАЛОМ.           ПАУШАЛНО  

     Инсталације канализације у земљи:
  
     - цев # 125                м1  12,0
     - цев # 110                м1   6,0
     - цев #  50                м1   2,0

     Инсталације канализације на зиду:
    
     - цев # 110                м1   4,5
     - цев #  50                м1   4,0

     Подни сливник # 50         ком  2

     Зидна решетка за вентила-
     цију канализације # 110    ком  2 
  
ПИТАЊЕ: У конкурсној документацији на страни 6 стоји да је рок извршења радова 40 дана од дана закључења уговора док на страни 17 стоји да рок извођења радова не може бити дужи од 60 дана од дана закључења уговора.
ПИТАЊЕ: Који податак је меродаван? Да ли се тражи да рок извођења радова не буде дужи од 40 дана од дана закључења уговора или да рок извођења радова не буде дужи од 60 дана од дана закључења уговора?
ОДГОВОР: Наручилац  је проценио потребно време за извођење радова које износи 40 дана, али је одредио максималан рок за извођење радова који не може бити дужи од 60 дана. Уколико понуђач не би извршио радове у крајњем року (60 дана) Наручилац би реализовао средство обезбеђења – банкатску гаранцију за примљени аванс.
ПИТАЊЕ: У конкурсној документацији на страни 18 стоји да је понуђач који тражи аванс у обавези да уз понуду достави писмо о намерама пословне банке да ће за износ траженог аванса банка понуђачу издати банкарску гаранцију у висини траженог аванса.
ПИТАЊЕ: Који је рок важности банкарске гаранције за повраћај аванса, за чије издавање се уз понуду прилаже писмо о намерама?

[bookmark: _GoBack]ОДГОВОР: Банкарска гаранција треба да има рок важности до испостављања привремене ситуације од стране понуђача којом би се правдао примљени аванс у целости. Пошто је рок завршетка радова променљив од понуђача до понуђача то је и рок за испостављање привремене ситуације променљив, то би рок важности банкарске гаранције требао да износи до краја рока за извршење радова.

	

	Председник Комисије
	Бошко Богуновић, с.р.

